રાઘવજી પટેલ જામનગરમાંથી ચૂંટણી જીત્યા અને તે પણ તત્ભાકાલીન ભાજપના પ્રેદશ પ્રમુખ આર.સી.ફળદુને હરાવીને કોંગ્રેસનો પંજો લહેરાવ્યો. તો તેને કોંગ્રેસ પાર્ટીમાં કોઇ પદ પણ ન અપાયું ,બીજી બાજુ પરેશ ધાનાણી કે જેઓ મંત્રી દિલીપ સંઘાણીને હરાવીને વિધાનસભામાં પહોંચ્યા તો તેમની પણ જોઇતી કદર ન થઇ. પુંજા વંશ કે જેઓને દર ચૂંટણીમાં ભાજપ તરફથી મંત્રી સુધીની ઓફર મળવાની વાતો વહેતી થવા છતાં તેઓ કોંગ્રેસને ન છોડી છતાં તેઓની જોઇતી કદર પાર્ટીએ ન કરી. વિઠ્ઠલ રાદડિયા અને જયેશ રાદડિયા પણ નરેન્દ્ર મોદીના વાવાઝોડામાં પણ બહુમતીથી ચૂંટાઇને આવ્યા હોવા છતાં પણ કોંગ્રેસ પાર્ટીના નેતાઓ પોતાના અહંમના કારણે નેતાઓને સાચવી ન શકયા.